Diari Oficial de la Generalitat Valenciana


Sumari del DOGV 3269, del 22-06-1998 (1998/4526)

RESOLUCIÓ d'11 de maig de 1998, per la qual s'autoritza a l'empresa Enagás, SA, la realització de les instal·lacions corresponents a la connexió de gas natural a la indústria Productos Alimenticios Río, que afecta el terme municipal de Paterna (València).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4526


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'11 de maig de 1998, per la qual s'autoritza a l'empresa Enagás, SA, la realització de les instal·lacions corresponents a la connexió de gas natural a la indústria Productos Alimenticios Río, que afecta el terme municipal de Paterna (València). [1998/Q4526]
  
Mitjançant l'Ordre del Ministeri d'Indústria i Energia de 4 d'agost de 1980 (BOE núm. 219 d'11 de setembre de 1980), es va atorgar a Enagás, SA la concessió administrativa per a la prestació del servei públic per a subministrament de gas natural per a usos industrials en diversos termes municipals de la província de València, entre els quals es troba Paterna.
  
Enagás, SA va sol·licitar per mitjà d'escrit de data 12 de gener de 1998 davant del Servei Territorial d'Indústria i Energia de València, a l'empara de l'article 9.b del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, i en la Llei 10/1987, de 15 de juny, de Disposicions Bàsiques en Matèria de Combustibles Gasosos, l'oportuna autorització administrativa del projecte d'instal·lacions per a la Connexió de Gas Natural a Productos Alimenticios Río, el traçat del qual afecta el terme municipal de Paterna.
  
Dins del període d'informació pública no es presentaren al·legacions, però sí els condicionats imposats per Telefónica i per Ferrocarrils de la Generalitat Valenciana per afectar béns de la seua titularitat.
  
Vista la sol·licitud presentada per Enagás, SA i estudiat el projecte Connexió de Gas Natural a la Indústria Productos Alimenticios Río, visat pel col·legi oficial d'enginyers corresponent.
  
Vist que el projecte es va sotmetre a informació pública en el Diari Oficial de la Generalitat Valenciana de 16 de març de 1998, en el Butlletí Oficial de la Província de València de 25 de febrer de 1998 i en el diari Las Provincias de 21 de febrer de 1998.
  
Vistos, així mateix, la Llei 10/1987, de 15 de juny; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat mitjançant les ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i la resta de disposicions concordants.
  
Aquest Servei Territorial resol:
  
Autoritzar les instal·lacions sol·licitades per Enagás, SA d'acord amb el projecte Connexió de Gas Natural a la Indústria Productos Alimenticios Río, que afecta el terme municipal de Paterna, d'acord amb les condicions següents:
  
1. En tot moment haurà de complir-se tot el que s'ha establit en el Reglament General del Servei Públic de Gasos Combustibles, i també de normes complementàries, Reglament de Xarxes i Connexions de Combustibles Gasosos, aprovat per mitjà de l'Ordre del Ministeri d'Indústria de 18 de novembre de 1974 i modificat mitjançant les ordres del Ministeri de 26 d'octubre de 1983, de 6 de juliol de 1984 i 9 de març de 1994, i Ordre del Ministeri d'Indústria i Energia de 4 d'agost de 1980, per la qual s'atorgà la concessió administrativa a Enagás, SA per al subministrament de gas natural per a usos industrials en diversos termes municipals a la província de València, entre els quals es troba Paterna.
  
2. El termini per a la posada en marxa de les instal·lacions que s'autoritzen serà de dotze mesos a partir de la data de l'ocupació real de les finques afectades.
  
3. Les instal·lacions que s'autoritzen, per mitjà d'aquesta resolució, hauran de realitzar-se d'acord amb el projecte denominat Connexió de Gas Natural a la Indústria Productos Alimenticios Río, els condicionats imposats per Telefónica en el seu escrit de 5 de febrer de 1998 i per Ferrocarrils de la Generalitat Valenciana en el seu escrit de 10 de març de 1998 i la resta de la documentació tècnica presentada, i quedarà especificat en les següents dades bàsiques:
  
A) Descripció de les instal·lacions: la canonada serà d'acer d'acord amb les especificacions API-5L. L'acer serà de grau B amb diàmetres de 2" i 6" i estarà proveïda de revestiment extern i de protecció catòdica. La pressió de disseny serà de 16 bars relatius. La canonada té una longitud de 899 metres.
  
B) El pressupost total de les instal·lacions objecte d'aquesta autorització ascendeix a la quantitat de 7.031.720 pessetes.
  
C) Afectacions a finques privades:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
a) Imposició de servitud permanent de pas en una franja de terreny de dos metres d'ample, al llarg del gasoducte, per on anirà enterrada la canonada o canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o semblants a una profunditat superior a cinquanta centímetres, i també de plantar arbres o arbustos a una distància inferior a dos metres comptats de l'eix de la canonada.
  
2. Prohibició de realitzar qualsevol tipus d'obres o d'efectuar cap acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions amb pagament, si escau, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
b) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, tot obstacle i es realitzaran les obres necessàries per a l'estesa i la instal·lació de la canalització i els elements annexos, executant els treballs o les operacions necessàries per a aquests fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas, en una franja de terreny d'un (1) metre d'ample al llarg del gasoducte, per on aniran enterrats els cables de connexió i els elements dispersius que s'ajustarà a la prohibició d'efectuar treballs de llaurada o semblants a una profunditat superior a cinquanta (50) centímetres, i també de plantar arbres o arbustos i per a realitzar tot tipus d'obra.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, i també de realitzar les obres necessàries per a l'estesa i el muntatge de les instal·lacions i els elements annexos, executant les obres o operacions necessàries per a aquests fins.
  
4. Per a introduir modificacions que afecten les dades bàsiques a què es refereix la condició 3a, caldrà obtenir autorització en aquest Servei Territorial.
  
5. Aquest Servei Territorial aprovarà també les condicions concretes d'aplicació del projecte i introduirà les modificacions de detall que resulten convenients.
  
6. Enagás, SA , una vegada finalitzades les obres d'instal·lació i efectuats els assajos i les proves oportunes, aportarà certificat final d'obra, signat pel tècnic superior competent i visat pel col·legi oficial corresponent, on conste que la construcció i el muntatge de les instal·lacions s'ha efectuat d'acord amb la normativa tècnica vigent que hi siga d'aplicació, a més de la documentació corresponent als assajos i les proves realitzades.
  
7. Aquest Servei Territorial, a la vista de la documentació aportada per Enagás, SA, estendrà l'acta de posada en marxa; sense aquest requisit no hi podran entrar en funcionament.
  
8. Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o una altra causa excepcional que ho justifique legalment.
  
Aquesta autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres, necessaris per a la realització de les obres de les instal·lacions.
  
Contra aquesta resolució podrà interposar-se un recurs ordinari davant del director general d'Indústria i Energia de la Conselleria d'Indústria i Comerç de la Generalitat Valenciana en el termini d'un mes, comptat des del dia de la notificació de la resolució, d'acord amb el que determina l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 11 de maig de 1998.- El director territorial: Alejandro Marín Arcas.
  
d) CONCESSIONS ADMINISTRATIVES
  
Conselleria d'Obres Públiques,
  
Urbanisme i Transports